Ya'nan caniariterinso 1 

(Genesis) 

Yose isoro'pa' nininso f 

1*Iraca tinpo co manta' iseque ya'huerinhue'. Yoseichin ya'huerin. 
Ina queran inaora nohuanton, isoro'pa' acorin huachi. Inapaque 
ya'huerinsopitanta' acorin. 2 Ya'nan nipon, isoro'pa' capaya capaya 
ninin. Co noya acoyaterarinhue'. Ya'ipi parti tashiarin. Naporo' 
ya'ipiro'pa' anpoterin. Co no 'pa' ya'noyaterarinhue'. I' aipi ya'ipiya 
tashiarin. Nipirinhue', inaque chachin Ispirito Santoso' ya'hueaton, 
ninararin. 

3 Ina queran —Tahueri ya'hue'in, topachina, tahueririarin huachi. 

4-5 — Tahueriso' noya, tenin Yose. Tahueri, tashi' nisha nisha acorin. 
Tashirahuaton, tahueriantahuachina, i'huaraya huare' nani a'na 
tahuerira' nanirin huachi. 

6-7 Ina queran i' aipi ihuan acorin. Inapaque o'nan, chistoro', inapita 
acorin. Isoro'paque i' ya'huerin. Inapochachin inapaquenta' ya'huerin. 
8 Nani acohuachina, —Inapaque ya'huerinso' pi'iro'te', tenin. 
Tashiantarahuaton, tahueriantahuachina, i'huaraya huare' nani cato' 
tahueri nanirin huachi. 

9-10 Ina queran Yose nohuanton, yaniro' ya'norin. 

— Yaniro'pa' ya'noin, topachina, nisha nisha parti yaniro'pa' 
ya'huerin. Naporahuaton, nisha nisha parti marero'sa' ya'huerin. 
11 Yaniromahuachina, panpatoro', sharo'sa', nararo'sa', inapita acorin. 
Nisha nisha apapoterin. 

12 — Ya'pirin queran inachachin papotanta'in, ta'ton, acorin. Nani 
acohuachina, noya ni'nin. 13 Tashiantarahuaton, tahueriantahuachina, 
i'huaraya huare' nani cara tahueri nanirin huachi. 14 ~ 15 Ina queran 
taantarin: 

— A'pininso' inapaque ya'hue'in tahueri, tashi' a'pintacaso 
mare', ta'ton, pi'i, yoqui, inapita acorin. A'pinpachina, 
tahueriro'sa', tashiro'sa', yoquiro'sa', pi'ipiro'sa', inapita 
nitotarihua huachi. 16 Pi'iso' tahueri a'pinin. Yoquiso' tashi' a'pinin. 
Tayoraro'santa' acorin. 17 " 18 Inapaque acorin tahueri, tashi' 
a'pintacaso mare'. Nani acohuachina, noya ni'nin. 

19 Tashiantarahuaton, tahueriantahuachina, i'huaraya huare' nani 
catapini tahueri nanirin huachi. 

20-21 Ina queran sami i'que acorin huachi. Sapana pochin nininsonta' 
panca masho inaque acorin. Ya'ipi ma'sha i'que pa'ninsopita ninin. 
Naporahuaton, anpiantehuano 'santa' ninin. Nisha nisha acorin 
inapaque yanponacaiso mare'. Nani acohuachina, noya ni'nin. 

22 — I'que pa'ninsopitanta' noya ya'hue'ina'. Huaitona', na'aina'. 
Anpiantehuano ' santa ' na ' aina ' , tenin. ^ Tashiantarahuaton, 
tahueriantahuachina, i'huaraya huare' nani a'naterapo' tahueri nanirin 
huachi. 

24-25 Tahueririnque nisha nisha ma'sharo'sa' ninin. Tananque 
ya'huerinsopita, pe'tahuaresopita, ya'ipi no'pa' pa'terinsopita, inapita 
acorin. Nani acohuachina, noya ni'nin. 

26 ~ 27 Naporo tahueri chachin piyapinta' acorin huachi. A'na 
quemapira 1 , a'na sanapira', catoichin ninin. Co huachi inapitaso' 
ma'sharo'sa pochin nininhue'. Yose pochin yonquicaiso mare' acorin. 
"Ya'ipi ma'sharo'sa', samiro'sa', anpiantehuano 'sa', inapita 
hua'anenchin", ta'ton, acorin. 28 Ina queran penenin noya nicacaiso 
mare'. 

— Noya ya'hueque'. Hui'nahuanaton, na'aco'. Oshaqueran quema 
shiparinpita yanqueerahuatona', ya'ipiro'paque ya'hueapona huachi. 
Ya'ipi ma'sharo'sa' hua'anenteque'. I'que pa'ninsopita, inapaque 
yanponinsopita, inapitanta' hua'anenteque'. 29 Ni'que'. Nisha nisha 
sharo'sa' apapotarahue capacaso mare'. Notohuaro' nararo' santa' 
nitohuachinara, ca'que', iroque'. 30 Ma'sharo'sarinta' ca'ina'. Ca 
nohuanto, nisha nisha papotarin anpiantehuano 'sa', no'pa' 
pa'terinsopita, inapitarinta' capacaiso mare', iterin. 31 Ina queran ya'ipi 
nininsopita nicaton, noya ni'nin. Tashiantarahuaton, 
tahueriantahuachina, i'huaraya huare' nani saota tahueri nanirin 
huachi. 

2 1 Naporahuaton, ya'ipiya tinirin huachi. Inapaque ya'huerinsopita, 
isoro'paque ya'huerinsopita, ya'ipiya tinirin huachi. 
2 Tahueririnque co huachi sacaterinhue'. Sano cancantaton, chinoterin 
huachi. 3 Napoaton chinoto tahueri acorin piyapi'sa' chinotacaso mare'. 

— Naporo' chinotatoma', yonquico huachi, iterin. 3 

Piyapi acorinso* 

7 Yoseri chachin quemapi ninin. Yaniro'pa queran ninin. Nani 
nisahuaton, pihuiniterin nanpicaso mare'. Inapotohuachina, 
niirahuaton, nanpirin huachi. Atan iterin. b 8 ~ 9 Ina queran noyapiachin 
imin acorin, Itin iterin. Inaque Atan acorin ya'huecaso mare'. 

15 — Iso imin noya ni'que'. Iseque ya'hueaton, sacateque'. 
Notohuaro' nararo'sa', sharo'sa', inapita iminque papotarin. 
i6-i7Ya'ipi nitohuachin, ca'que', iroque'. A'naichin nara 
ya'huepirinhue', niterinso' ama iroquesohue'. Ina iropatan, nisha 
yonquiaran huachi. Noya yonquicaso' nitotaponahue 1 , co noyahue' 
yonquicasonta' nitotaran. Co natehuatancohue', nisha nisha 
yonquiaton, chimimiataran huachi, iterin penenaton. 

18-20 j na q U eran nisha nisha ma 'sharo'sa' quenin quemapiri 
nininenpita acotacaso mare'. A'naya a'naya nininen acotera'piarin. Ma 
nininensona acotohuachina, inachachin nininhuanin. Na'a ma'sharo'sa' 
ya'huepirinhue', co a'naya teranta' ya'huerinhue' quemapi 
catahuacaso mare'. Co piyapi pochin yonquirinhue'. 

— Quemapi inaora ya'huecaso' co noyahue'. A'naya'pi niantarahue 
inare' ya'hueaton, catahuacaso mare', ta'ton, 21 noya ahue'eterin. Noya 
hue'etohuachina, a'na nininpiteraca' ocoiterin. 22 Ocoitahuaton, 
anoyatantarin huachi. Nininpiten queran chachin sanapi ninin. 

Atan capayatohuachina, sanapi queterin inare' ya'huecaso mare'. 
23 Sanapi quenanahuaton, noya cancantaton, itapon: 

— Ca nansenehue queran Yose nininquen ni'quehuare' piyapi 
chachinquen quemanta'. Sanapi itaranquen, iterin. 24 Napoaton 
quemapi sa'apachina, pa'pin, a'shin, inapita patahuaton, sa'ine' 
nichinpitacaso' ya'huerin. Cato' piyapi nipirinhue', a'naichin pochin 
Yoseri ni'nin. c 

Sopai hua'an natetona', oshahuanpiso' 

25 Noyapiachin iminque Atan sa'ine chachin ya'huerarin. Noya 
ya'huepi. Co oshahuayanterapihue'. I'nanpirapi pa'saponaraihue', 
noyasachin yonquiatona', co tapanpihue'. 



Hebreos 4.4. 1 Corintios 15.45. c Mateo 19.5-6; 1 Corintios 6.16; Efesios 5.31. 

S^a'huere' sopai hua'aniso' nipirinhue' yanonpinterin. Inaso' 
Yose inimiconen. Ya'huan taranahuaton, sanapi huecapairin. 

— iMa'ta' iterinquen Yose? Co ya'ipi nararo'sa' niterinso' irocaso' 
ya'huerinhue', 6ti? iterin. 

2-3 —Ya'ipi niterinso' noya irocaso' nipirinhue', a'naichin co Yose 
nohuanterinhue' irocaso'. "Ama ina iroquesohue'. Amana 
se'huaquesohue', chimintan", iterincoi, tenin. 

4-5 —Co chiminaponhue'. Ina iropatan, naporo chachin na'con 
na'con nitotaran huachi. Noya nininso', co noyahue' nininsonta', 
ya'ipiya nitotaran. Napoaton apiraterinquen, iterin ya'huani, 
nonpintaton. 

6 Ina natanahuaton, nara ne'peconin. Niterinso' noyapiachin ni'nin. 
"Yashin irochinachin nipirinhue'", ta'ton, nayarin huachi. "Ina 
iropatera, na'con nitotere'", tosahuaton, niterinso' masahuaton, irorin 
huachi. So'ionta' quetohuachina, inanta' irorin. 7 Naporo chachin nisha 
yonquipi huachi. 

— I'nanpirapi canposo' pa'sare', nitatona', hueron sihuirahuatona', 
nipa'copitopi huachi. 

8 I'huanahuanque Yoseri iminque paaparinso' natanpi. 
Natanahuatona', nararo'sa' huancanachin na'pitopirinahue', Yoseri 
perarin. 

9 — ilnsequeta' ya'hueran? iterin. 

10 — Co ' ta iminque o ' maranso ' natanatoi, i ' nanpirapicoi ni ' toi, 
tapanai. Te'huatateinquen, na'pitopirainquenhue', iterin. 

11 — iOnporahuatomata' nitotapanama'? Nara a'naichin nininso', 
"Ama iroquesohue'", itopiranquenhue', iroran ipora, I to? iterin 
Yoseri. 

12 — Iso sanapi quema queterancoso' nara niterinso' queterinco 
ni'ton, irorahue, iterin. 

13 — iOnpoatonta' quemaso' naporan? iterin sanapi. 

— Ya'huan nonpinterinco ni'ton, irorahue, tenin. 

14 ~ 15 Napoaton cara chachin Yoseri ana'interin huachi. Ya'huan 
tahueretahuaton, itapon: 

— Piyapi nonpinteranso mare' pa'pi co noyahue' ni'nanquen. 
Iporaso huachi cancanen queran mo'shi pa'taran. Chiminaque 
huare' inapoaran, iterin. Ina queran sopai hua'aonta' yonquiaton, 
itantarin: 

— Piyapire'quen niinimicotarama huachi. Nonpintaton, piyapiro'sa' 
canara'piapon, quema pochachin cancantapi huachi. A'na tahueriso' 
nipirinhue' sanapi amin chachin minsearinquen huachi, iterin. 16 Ina 
queran sanapi itantapon: 

— Co naterancohue' ni'quehuare' hua'huanpatan, iquin queran 
huaiaran huachi. Naporahuaton, ca nohuanto, so'yan camaiarinquen. 
Ina natecamaso' ya'huerin huachi, iterin. 17 " 18 Ina queran quemapi 
itantapon: 

— Co naterancohue' ni'quehuare' no 'pa' co noyahue' nisarin 
huachi. Iporaso huachi nahuan, shihuarin, inapita papotarin huachi. 
19 Chiniquen sacatamaque huare' coshataran huachi. Ina queran a'na 
tahueri chiminaran. Chiminpatan, no 'pa' niantaran huachi, iterin. 
20-21 Ina itahuaton, a'mocaso' queterin. Sha'huete queran nininso' 
quetohuachina, a'mopi. Quemapiso' sa'in nicaton, — Ipa itaranquen, 
iterin. Sa'in queran na'asapi huachi. 

22-24 i m i n q U e chachin a'na naranta' ya'huerin, nanpitomiatacaso' 
nara itopiso'. Ina niterinso' iropatera, co onporonta' chiminehue'. Ama 
ina iroantacaiso marehue' piyapi imin queran ocoirin huachi. Imin 
notenanque anqueniro'sa' acorin. Ina ya'cariya sahueni orotarinso' 
huenin huenintarin. Iraque ya'copitarin ama piyapi na'huecaso 
marehue'. Nanpitomiatacaso' nara a'pairarin. Napoaton Atan sa'ine 
chachin imin queran pipirahuaton, a'na parti pa'nin iminacaso mare'. 

